Eesti Vabariik

Harju maakond

Kose vald

**KOSE VALLAVOLIKOGU OTSUS**  **EELNÕU**

**Kose**  **.... veebruar 2025 nr ...**

**Kose-Uuemõisa alevikus Kesk tn 27 katastriüksuse ja Kesk tänava maa-ala detailplaneeringu kehtetuks tunnistamine**

Kose Vallavalitsus on 18. oktoobri 2022 korraldusega nr 701 kehtestanud Kose-Uuemõisa alevikus Kesk tn 27 katastriüksuse ja Kesk tänava maa-ala detailplaneeringu (koostaja Hendrikson & Ko OÜ, planID 101912, kovID D96). Planeeringuala asub Kose-Uuemõisa aleviku keskuses peatänava ääres, elamute, äride ja tootmispiirkonna vahel. Planeeringuala suurus on ca 1 ha. Planeeringuga määrati Kesk tn 27 katastriüksusele ehitusõigus korterelamu ehitamiseks ja kavandati Kesk tänava osalist rekonstrueerimist (Kesk tn 4 ärihoone juures bussipeatuse platsi ümberehitamist ja liikluskorralduse muutmist). Planeeringut ei ole asutud ellu viima.

Kesk tn 27 katastriüksuse on omandanud RRLektus Aktsiaselts, kes soovib ehitada korterelamu asemel kaupluse ja on seetõttu esitanud taotluse detailplaneeringu kehtetuks tunnistamiseks.

Planeerimisseaduse § 140 lõike 6 kohaselt tunnistab detailplaneeringu kehtetuks kohaliku omavalitsuse volikogu. Planeerimisseaduse § 140 lõike 1 punkti 2 kohaselt võib detailplaneeringu tunnistada kehtetuks, kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Planeerimisseaduse § 140 lõike 3 kohaselt esitatakse detailplaneeringu kehtetuks tunnistamise otsuse eelnõu kooskõlastamiseks § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. Planeerimisseaduse § 140 lõike 4 kohaselt loetakse otsuse eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada, kui kooskõlastaja või arvamuse andja ei ole 30 päeva jooksul detailplaneeringu kehtetuks tunnistamise otsuse eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist.

Kose Vallavalitsus esitas detailplaneeringu kehtetuks tunnistamise eelnõu kooskõlastamiseks Muinsuskaitseametile ja Päästeametile (kiri registreeritud dokumendiregistris ...12.2024 nr 7-1.2/... all). Kose Vallavalitsus kaasas detailplaneeringu kehtetuks tunnistamise eelnõu menetlusse arvamuse andmiseks planeeringuala naaberkinnistute maaomanikud või nende esindajad ja tehnovõrkude valdajad (kiri registreeritud dokumendiregistris ...12.2024 nr 7-1.2/... all). *Muinsuskaitseamet kooskõlastas otsuse eelnõu ...01.2025 kirjaga nr .... ... kinnistu omanik vastas, et ... 30 päeva jooksul rohkem seisukohti ja arvamusi ei esitatud.*

Arvestades eeltoodut ja aluseks võttes planeerimisseaduse § 140 lõike 1 punkti 2, lõiked 5, 6 ja 10,

KOSE VALLAVOLIKOGU

**O T S U S T A B:**

1. Tunnistada kehtetuks Kose Vallavalitsuse 18. oktoobri 2022 korraldusega nr 701 kehtestatud Kose-Uuemõisa alevikus Kesk tn 27 katastriüksuse ja Kesk tänava maa-ala detailplaneering (koostaja Hendrikson & Ko OÜ, planID 101912, kovID D96).
2. Edastada teade detailplaneeringu kehtetuks tunnistamise kohta planeerimisseaduse § 127 lõigetes 1 ja 2 nimetatud isikutele ja asutustele.
3. Kose Vallavalitsusel kanda muudatused planeeringute andmekogusse.
4. Otsus teha teatavaks ajalehtedes Kose Teataja ja Harju Elu, Ametlikes Teadaannetes ning valla veebilehel.
5. Otsus jõustub teatavakstegemisest.
6. Otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Kose Vallavolikogule haldusmenetluse seadusega vaidemenetlusele kehtestatud korras. Otsuse peale on õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/*allkirjastatud digitaalselt*/

Martin Medar

Kose Vallavolikogu esimees